ໜັງສືພິມ Japan Times ໄດ້ຄັດສະເໜີບົດຂຽນທີ່ມີຫົວຂໍ້ວ່າ: “ຫວຽດນາມ ຮັບປະກັນບົດບາດສ້າງສັນຕິພາບຕໍ່ການພົບປະສຸດຍອດຄັ້ງທີ 2 ລະຫວ່າງ ອາເມລິກາ ແລະ ສປປ.ເກົາຫຼີ ໃນສະພາບການພວມຊອກຫາວິທີການດຸ່ນດ່ຽງການພົວພັນທາງການທູດກັບບັນດາຝ່າຍ”, ບົດຂຽນໃຫ້ຂໍ້ສັງເກດວ່າ ຫວຽດນາມ ສວມບົດບາດເປັນຄູ່ຮ່ວມມືຊຸກຍູ້ສັນຕິພາບ.
ໃນຂະນະນັ້ນ, ເວັບໄຊຂອງໂທລະພາບ ຍີ່ປຸ່ນ NHK ໄດ້ຄັດສະເໜີບົດສຳພາດທ່ານ ຫງວຽນເຕີມຈ໊ຽນ ອະດີດເອກອັກຄະລັດຖະທູດ ຫວຽດນາມ ປະຈຳ ອາເມລິກາ, ໃນນັ້ນ ໃຫ້ຂໍ້ສັງເກດວ່າ: ເລື່ອງ ຫວຽດນາມ ໄດ້ເລືອກເອົາເປັນສະຖານທີ່ຈັດຕັ້ງກອງປະຊຸມສຸດຍອດ ຄັ້ງທີ 2 ລະຫວ່າງ ອາເມລິກາ ແລະ ສປປ.ເກົາຫຼີ ຍ້ອນວ່າ ຫວຽດນາມ ໄດ້ຮັບຖືວ່າ ໄດ້ ແລະ ພວມຕັ້ງໜ້ານຳໃຊ້ນະໂຍບາຍການຕ່າງປະເທດຫລາຍຝ່າຍ ເພື່ອບັນລຸໄດ້ສັນຕິພາບ ແລະ ສະຖຽນລະພາບ.
ຕີລາຄາກ່ຽວກັບເຫດການທີ່ມີຄວາມໝາຍປະຫວັດສາດນີ້, ໜັງສືພິມ StraitTimes ລາຍວັນ ຂອງ ສິງກະໂປ ມີບົດວິເຄາະຂອງບັນດານັກຊ່ຽວຊານກ່ຽວກັບກອງປະຊຸມສຸດຍອດຄັ້ງທີ 2ລະຫວ່າງ ອາເມລິກາ ແລະ ສປປ.ເກົາຫຼີ. ຕາມບັນດານັກໄຈ້ແຍກແລ້ວ, ນີ້ແມ່ນໂອກາດເປີດສາກໃຫ້ທັງ 2 ຝ່າຍ ແນໃສ່ຊຸກຍູ້ການເຈລະຈາ ເພື່ອກ້າວໄປເຖິງບັນຫາສ້າງແຫຼມ ເກົາຫຼີ ປອດນິວເຄຼຍ.
(ແຫຼ່ງຄັດຈາກ VOV)